
Da li će čovjek koji umre prije pokajanja a činio je velike grijehe, čak manje nevjerstvo, vječno ostati u Vatri? Allah vas nagradio za trud!


* 
* 
* 
* 
* 
* 
* 

 
Da li će čovjek koji umre prije pokajanja a činio je velike grijehe, čak manje nevjerstvo, vječno ostati u Vatri?

Osoba koja umre prije pokajanja a činila je manje nevjerstvo ili velike grijehe, ne zaslužuje vječnu džehennemsku kaznu po konsenzusu ehli-sunneta. Iako je manje nevjerstvo veći prijestup od velikih grijeha, njegov počinilac je izložen Allahovoj volji na Sudnjem danu, da mu oprosti i uvede ga u ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")*** ili da ga kazni prije ulaska u Džennet. Uzvišeni Allah kaže: **“Allah neće oprostiti da Mu se ***[širk](https://pitajucene.com/search/%C5%A1irk/questions/ "Pretraži pitanja o širku")*** čini, a oprostit će ono što je manje od toga kome hoće.”**(En-Nisa, 48.)


Šejhul-islam Ibnul-Kajjim govorio je: “Počinilac velikog nevjerstva zaslužuje vječni boravak u Vatri, a počinilac manjeg nevjerstva zaslužuje kaznu, ali ne zaslužuje vječni boravak u Vatri.” (Vidjeti: *Medaridžus-salikin*, 1/335.)


Komentirajući prethodno citirani ajet, imam Taberi kaže: “U ajetu je dokaz da su svi veliki grješnici prepušteni Allahovoj volji: ako bude htio, oprostit će im, a ako bude htio, kaznit će ih, osim ako se radi o širku (to neće oprostiti).” (Vidjeti: *Džamiul-bejan*, 5/176.)


Ibn Bettal tvrdi: “Griješenje umanjuje ***[iman](https://pitajucene.com/search/iman/questions/ "Pretraži pitanja o Imanu")***, ali ne izvodi iz okvira islama, koje ima za rezultat vječni boravak u Vatri.” (Vidjeti: *Šerhu Sahihil-Buhari*, 1/89, od Ibn Bettala) A Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


